На основу члана 43. став 1. тачка 3. Закона о запошљавању и осигурању за случај незапослености („Сл. гласник РС“, бр. 36/09, 88/10 и 38/15) и на основу одлуке Председника општине Житиште о усвајању Локалног плана запошљавања за 2018.годину број II-101-1/2018 од 30.01.2018.године

ОПШТИНА ЖИТИШТЕ

Расписује

ЈАВНИ ПОЗИВ ЗА ФИНАНСИРАЊЕ ПУТНИХ ТРОШКОВА 
ЗА АНГАЖОВАНА ЛИЦА НА ПРОГРАМИМА

СТРУЧНОГ ОСПОСОБЉАВАЊА У 2018. ГОДИНИ

I ОСНОВНЕ ИНФОРМАЦИЈЕ

Јавни позив за финансирање путних трошкова за ангажована лица на програмима стручног оспособљавања у 2018.години намењен је незапосленим лицима који су ангажовани по програму на којем се лице стручно оспособљава за занимање које је завршио (програми стручне праксе или програми прве шансе), а која нису остварили подршку по другим мерама активне политике запошљавања, односно програми нису финснирани од стране Националне службе за запошљавање, Покрајинског секретаријата за привреду и туризам или Општине Житиште. Јавни позив је намењен за лица која имају потребе да део знања и способности стекну ван територије општине Житиште.
Јавни позив је отворен од дана објављивања на  сајту Општине Житиште и огласној табли Националној служби испостава Житиште  до утрошка средстава  намењених за ову намену.

II НАМЕНА И ВИСИНА СРЕДСТАВА

Tоком трајања програма стручне праксе  или прве шансе Општина Житиште:

-	ангажованим лицима исплаћује новчану помоћ у висини месечне карте на датој релацији 

III ПОДНОШЕЊЕ ЗАХТЕВА

Услови

Право учешћа у реализацији програма стручне праксе може остварити послодавац под условом:

-	да је са незапосленим лицем потписао уговор о стручном оспособљавању; 
-	да је потписан уговор о стручном оспособљавању у току, односно да није истекао пре подношења захтева;

-	да је лице било на евиденцији Националне службе за запошњавање испостава Житиште пре потписивања уговора о стручном оспособљавању или да је имало пребивалиште на територији општине Житиште пре потписивања уговора о стручном оспособљавању; 

Документација за подношење захтева:

-	Захтев за учешће у програму на прописаном обрасцу; 
-	Копија уговора о стручном оспособљавању;
-	Уверење из Националне службе за запољавање да је лице било на евиденцији НСЗ испостава Житиште пре потписивања уговора о стручном оспобљвању или порврда о пребиалишту којом се доказује да је лице имало пребивалиште на територији општине Житиште пре потписивања уговора о стручном оспособљавању;
-	Копија личне карте незапосленог лица ангажованог на порограму стручне праке;
-	Копија текучег рачуна незапосленог лица ангажованог на програму стручне праксе;
-	Потврда о висини месечне карте.

Начин подношења захтева:

Захтев за учешће у програму подноси се на писарници општине Житиште или путем поште на адресу Општина Житиште, Цара Душана 15, 23210 Житиште са назнаком „за конкурс – финансирање трошкова превоза“, на прописаном обрасцу који се може добити у организационој јединици Национaлне службе у Житишту или преузети са сајта www.zitiste.rs. 

IV ДОНОШЕЊЕ ОДЛУКЕ

Одлука о спровођењу програма стручне праксе доноси се на основу провере захтева за учешће у програму финансирања  путних трошкова.

Провера поднетих захтева

Локални савет за запошљавање проверава усклађеност поднетог захтева и приложене документације са условима из Јавног позива. У циљу провере испуњености услова из Јавног позива по поднетом захтеву, Локални савет за запошљавање задржава право да изврши службени обилазак послодавца.

Општина Житиште задржава право да приликом одлучивања по поднетом захтеву изврши корекцију броја лица, у складу са расположивим средствима.

Одлука о спровођењу програма стручне праксе

Одлуку о спровођењу програма стручне праксе доноси Председник општине Житиште на основу предходног прибављеног мишљења Локалног савета за запошљавање.

V ЗАКЉУЧИВАЊЕ УГОВОРА

Председник општине Житиште, послодавац и незапослено лице у року до 30 дана од дана доношења одлуке о финансирању тршшкова превоза за ангажована лица на програмима стручног оспособљавања у 2018.години закључују уговор о међусобним правима и обавезама.

VI ОБАВЕЗЕ ИЗ УГОВОРА

Послодавац је у обавези да:

- наставни стручно оспособљавање незапосленог лица у дужини трајања уговорне обавезе;

-	доставља Општини Житиште извештаје о присутности лица једном месечно до краја уговорне обавезе; 

-	обавести Општину Житиште о свим променама које су од значаја за реализацију уговора у року од 8 дана од дана настанка промене.

У случају прекида стручног оспособљавања лица прекида се и финансирање путних трошкова за незапослено лице.

VII ОСТАЛЕ ИНФОРМАЦИЈЕ

Информације о програму могу се добити у  организационој јединици Национaлне службе у Житишту, телефон:821-044 или сајту Општине Житиште.